**Oggi ja torakat** (ransk. *Oggy et les Cafards*, engl. *Oggy and the Cockroaches*) on Jean-Yves Raimbaudin luoma ja ranskalaisen elokuvayhtiö Gaumontin ja Xilam Animationin tuottama piirrossarja.

Sarjan juoni
------------

Sarja kertoo sinisen värisestä Oggi-nimisestä pulskasta kissasta, joka rakastaa syömistä ja television katselua. Hänen elämäänsä kuuluvat myös Dee Dee, Marky ja Joey -nimiset torakat, jotka tuottavat hänelle hullunkurisia tapaturmia. Sarjan keskeisimpiin hahmoihin kuuluu myös Oggin serkku Jack, joka on vihreä pitkä ja lihaksikas kissa. Sarjassa on erilaista muihin piirrossarjoihin verrattuna, että siinä ei puhuta juuri lainkaan, joten jakson tapahtumia elävöittää suurimmaksi osaksi musiikki. Hahmot käyttävät usein puhumisen sijaan elekieltä.

Päähahmot
---------

### Oggi

Oggi (ransk. *Oggy*) on sinisen värinen hieman pulska kissa, joka rakastaa syömistä ja television katselua. Hän joutuu usein tekemisiin kolmen torakan kanssa, jotka tekevät hänelle usein kepposia. Hänellä on sisko nimeltä Monica. Oggilla on viha-rakkaus-suhde torakoihin, yleensä hän vihaa niitä, mutta joissain jaksoissa on paljastunut, että Oggi sisimmissään rakastaa torakoita, esimerkiksi jaksossa *So Lonely*.

### Torakat

* Joey: Violetti-vaaleanpunaisen värinen torakka, joka on torakoista pomottavin ja nuorin.
* Marky: Vihreä-harmaan värinen torakka, joka on pitkä ja hiukan hajamielinen ja vanhin.
* Dee Dee: Oranssi-violetin värinen torakka, jolla on melkein aina nälkä,

### Jack

Jack on väriltään vihreä kissa, joka on Oggin serkku. Hän yleensä joutuu ajoittain torakoiden tekemien kepposten kohteeksi. Hän on hyvin vahva ja kekseliäs, ja on rakentanut monenlaisia koneita. Hän on rakastunut Oggin siskoon Monicaan, Jack on myös Monican serkku.

### Monica

Monica on Oggin sisko, joka kulkee yleensä rullaluistimet jalassa. Hän harrastaa monenlaisia urheilulajeja, kuten benji-hyppyä. Oggin serkku Jack rakastuu Monicaan ja yrittää tehdä häneen vaikutukseen.

### Bob

Bob on Oggin naapurissa asustava isokokoinen koira. Hän ei pidä siitä, että häntä tullaan häiritsemään.

### Olivia

Olivia on Oggin naapurissa asuva tyttökissa.

Elokuva
-------

Oggi ja torakat -elokuva (Oggy et les Cafards, le film) sai ensi-iltansa Rankassa 7. elokuuta 2013.

Sarja Suomessa
--------------

Suomen televisiossa sarjaa esitettiin ensimmäisen kerran televisiokanavalla Nelonen vuosina 1999–2000.. Sarjaa on esitetty myös C More Juniori-maksukanavalla ja Sub-kanavalla.

Lähteet
-------

1. ↑  "Oggy et les cafards" : le dessin animé made in France qui s'exporte dans le monde entier *Radio France*.  19.10.2018. Viitattu 6.3.2024. (ranskaksi)
2. ↑  Oggy *PERSONNAGES*. Gulli. Viitattu 29.6.2020. (ranskaksi)
3. ↑  Joey Gulli. Viitattu 6.3.2024. (ranskaksi)
4. ↑  Marky Gulli. Viitattu 6.3.2024. (ranskaksi)
5. ↑  Marky Gulli. Viitattu 6.3.2024. (ranskaksi)
6. ↑  Jack Gulli. Viitattu 6.3.2024. (ranskaksi)
7. ↑  Oggy et les cafards Saisons 1 à 3 *lesgrandsclassiques.fr*. Viitattu 6.3.2024. (ranskaksi)
8. ↑  Bob Gulli. Viitattu 6.3.2024. (ranskaksi)
9. ↑  Olivia Gulli. Viitattu 6.3.2024. (ranskaksi)
10. ↑  Oggy et les cafards *Film*. UniFrance. Viitattu 29.6.2020. (ranskaksi)
11. ↑  Nelosen ohjelmatiedot 14.1.1999 (Ohjelmatiedoissa maininta "Uusi ranskalainen suomeksi tekstitetty animaatiosarja.") (Tilaajille) *Helsingin Sanomat*. Viitattu 6.3.2024.
12. ↑  HS:n arkistohaku hakusanalla "Oggi ja torakat" (Tilaajille) *Helsingin Sanomat*. Viitattu 6.3.2024.
13. ↑  Oggi ja torakat *Radio- ja televisioarkisto*. Viitattu 6.3.2024.